龔靜儀

龔靜儀，香港建制派大律師，曾經推出一啲法律通識書籍，亦擔任過一啲唔同嘅社會公職，近年不時喺港人講地同橙新聞等親中派嘅媒體發表政見。

早年經歷 
佢喺1992年喺香港城市大學法律系畢業，1993年喺香港大學完成法律深造文憑，然後喺1994年中開始喺香港執業。

政治立場 
佢嘅政治立場偏向親中派，曾經形容《蘋果日報》反中亂港，鼓勵香港法律系學生爭取中國內地嘅發展機會，又質疑香港大律師公會以政治立場掛帥，同埋形容喺香港逃犯條例爭議期間爭取民主嘅人士係黑暴分子。喺國際關係層面，佢又不時指控外國干預中國內政。

佢亦支持北京未經諮詢同香港人同意，強行訂立嘅《香港國安法》。喺蘋果日報同壹週刊停刊事件後，有啲香港市民為咗記錄歷史，將超過200萬蘋果嘅報導文章保留備份上載，龔靜儀就聲稱咁做違反《國安法》。

另外，喺東京奧運嗰陣，佢甚至批評支持港隊，強調香港人身份嘅市民，係爭取港獨同分離主義，建議香港警察國安處介入拘捕。

被視為受到中華人民共和國政府影響嘅非本地媒體一覽

香港建制派人士